stanford-oval/wikipedia huggingface dataset:
סהר-פז
מלחמת הנשמות

בשנת 421 אחה"ח, סערה עצומה פרצה בכל אנסאלון. במצודת האור, סהר-פז גילתה כי מראה נעוריה שב אליה באורך קסום, למרות שהייתה כבר בגיל מופלג (מעל 90 שנה). היא סלדה משינוי פתאומי זה, וחשבה שדבר זה מעכב מאוד את האיחוד שלה עם מי-נהר בעולם הבא. היא שמעה את קולו של בעלה ועזבה את האי על גבי הצוללת של הגנום תעלומן. מאוחר יותר, סהר-פז פגשה במינה והתעמתה איתה בארץ-ליל, שם גילתה סהר-פז לחרדתה כי המראה שלה הושב לה על ידי האלה האחת, אשר לא הייתה אחרת מאשר אלת הזדון, טאקיזיס, שעשתה זאת כדי ללעוג לאישה אשר בישרה 70 שנה קודם לכן את דבר האלים העתיקים - דבר, שהוביל למפלתה של האלה המרושעת במלחמת הרומח. מינה ניסתה לשכנע את אמהּ המאמצת לקבל את האלה האחת, אולם סהר-פז דחתה את מינה וטאקיזיס, אשר בזעמה לקחה מסהר-פז את נעוריה ואת חייה. סהר-פז נפטרה בזרועות מינה, אשר החליטה לשים את גופה של סהר-פז בארון קבורה עשוי ענבר. טאקיזיס התכוונה להשתמש בגופה של סהר-פז בתור דמותה הגשמית בקרין, אולם חזרתם של האלים האחרים הרס את תוכניתה זו.
מראה ואופי

סהר-פז גבוהה ורזה, בעלת שיער זהוב-כסוף, עיניים בצבע תכול שמיים ועור בגוון חמאה כהה. היא שמרה על מראה זה עד ליומה האחרון, אם כי בשנתה האחרונה, הושב לה מראה נעוריה באופן מכושף. לסהר-פז היה קול נעים וידעה לנגן על קתרוס. היא ענדה עליה תמיד את תליון האמונה, כפי שעשו כוהנים אחרים.
הערות שוליים

1 2 3 4 5  אחרי החורבן הגדול
1 2  כריס פירסון, סדרת גשרי הזמן, נשמת הרוח
↑  מנהיג מקומי של כת אלי כזב
1 2  טרייסי היקמן ומרגרט וייס, רשומות רומח הדרקון, כרך א', דרקונים של דמדומי הסתיו, חלק 1
↑  מנהיג ממלכת קאלינסטי
↑  טרייסי היקמן ומרגרט וייס, רשומות רומח הדרקון, כרך א', דרקונים של דמדומי הסתיו, חלק 2
↑  מין עץ ענק שעליו נהגו תושבי מרגוע והסביבה להקים בתים ולהתגורר בהם
↑  טרייסי היקמן ומרגרט וייס, רומח הדרקון - הרשומות האבודות, כרך א', דרקונים של מעמקי הגמדים
↑  טרייסי היקמן ומרגרט וייס, רשומות רומח הדרקון, כרך ב', דרקונים של ליל החורף, חלק 1
↑  טרייסי היקמן ומרגרט וייס, רשומות רומח הדרקון, כרך ב', דרקונים של ליל החורף, חלק 3
↑  טרייסי היקמן ומרגרט וייס, רשומות רומח הדרקון, כרך ג', דרקונים של שחר האביב, חלק 1
↑  טרייסי היקמן ומרגרט וייס, רומח הדרקון - מלחמת הנשמות, כרך א', דרקונים של שמש גוועת
↑  טרייסי היקמן ומרגרט וייס, רומח הדרקון - מלחמת הנשמות, כרך ב', דרקונים של כוכב אבוד
↑  טרייסי היקמן ומרגרט וייס, רומח הדרקון - מלחמת הנשמות, כרך ג', דרקונים של ירח נעלם
| רומח הדרקון |
| --- | --- | --- |
| ספרים עיקריים | דרקונים של דמדומי הסתיו • דרקונים של ליל החורף • דרקונים של שחר האביב • עת התאומים • מלחמת התאומים • מבחן התאומים • דור ההמשך • דרקוני להבת קיץ • דרקונים של שמש גוועת • דרקונים של כוכב אבוד • דרקונים של ירח נעלם • ענבר ואפר • ענבר וברזל • ענבר ודם • דרקונים של מעמקי הגמדים • דרקונים של שחקי שרת הדרקונים • דרקונים של מג שעון החול • ספרים נוספים |  |
| עולם | קרין  • ההיסטוריה של קרין • דמויות • אלים |  |
| דמויות עיקריות | גדילן קוץ-רגל • חלמיש כור-אש • טיקה ויילן מאז'ר • לאורנה קנן • מי-נהר • סהר-פז • סער בהיר-להב • קיטיארה אות-מאטר • קרמון מאז'ר • רייסטלין מאז'ר • תניס חצי-אלף |  |
| דמויות נוספות | אריאקס • אלהנה צפריר  • דאלאמר ארג'נט • הומא רועץ-דרקון • לורד סות' • פאלין מאז'ר • פיסטנדנטילוס • קריסניה |  |
סרט האנימציה • טרייסי היקמן • מרגרט וייס
אסלה גרונה

אסלה יורגנסון גרונה (באנגלית: Asle Jorgenson Gronna‏; 10 בדצמבר 1858 – 4 במאי 1922) היה פוליטיקאי אמריקאי שייצג את מדינת דקוטה הצפונית בקונגרס של ארצות הברית, תחילה בבית הנבחרים (1911-1905) ולאחר מכן בסנאט 1921-1911). גרונה נמנה בין ששת הסנאטורים שהצביעו נגד הכרזת המלחמה של ארצות הברית על הקיסרות הגרמנית, שהכניסה אותה למלחמת העולם הראשונה.
ביוגרפיה > ראשית חייו

גרונה נולד ב-10 בדצמבר 1858 בכפר אלקיידר שבמחוז קלייטון באיווה, למשפחה ממוצא נורווגי. הוא גדל במחוז יוסטון שבמינסוטה, שם למד בבתי הספר הציבוריים של המחוז והמשיך את לימודיו באקדמיית קלדוניה. לאחר שהשלים את לימודיו, הוסמך כמורה ועבד בהוראה בעיר וילמינגטון שבמינסוטה.
בשנת 1879 עבר גרונה לטריטוריית דקוטה, שם עסק בחקלאות, לימד בבית ספר והיה פעיל בכמה מיזמים עסקיים. הוא כיהן כנשיא הכפר לאקוטה וכן כנשיא מועצת החינוך של לאקוטה. כחבר המפלגה הרפובליקנית, נבחר גרונה לבית הנבחרים של טריטוריית דקוטה בשנת 1889.
ביוגרפיה > קריירה בקונגרס

גרונה היה מועמד המפלגה הרפובליקנית בבחירות לבית הנבחרים של ארצות הברית בשנת 1904 וזכה בבחירות. הוא נבחר מחדש ב-1906 וב-1908, וכיהן במהלך הקונגרסים ה-59, ה-60 וה-61. בשנת 1911 נבחר לסנאט של ארצות הברית, ומילא את המושב שהתפנה עקב מותו של מרטין נ. ג'ונסון. גרונה נבחר לקדנציה נוספת ב-1914 וכיהן בקונגרסים ה-62 עד ה-65. ב-1920 הפסיד בבחירות לכהונה נוספת וסיים את כהונתו ב-3 במרץ 1921.
בקונגרס, גרונה רכש לעצמו מוניטין כרפובליקני ששיקף את עמדות האזור ממנו הגיע – פרוגרסיבי ובדלן. הוא האשים את יצרני התחמושת בתנועת הכוננות ובפרוץ מלחמת העולם הראשונה, והיה חלק מ"הקבוצה הקטנה של אנשים עקשנים" שהתנגדה לנשיא וודרו וילסון. בשנת 1919 הוא היה בדלן נחרץ שהתנגד לאמנת חבר הלאומים, מאחר שלדבריו ההסכם שיתף את ארצות הברית באופן עמוק יותר במערכות יחסים בין-לאומיות והגביל את העצמאות בקבלת החלטות לאומיות.
ביוגרפיה > חיים אישיים

הוא ואשתו ברטה היו הורים לחמישה ילדים, ביניהם ג'יימס ד. גרונה שכיהן כמזכיר המדינה של דקוטה הצפונית, וארתור ג'. גרונה שהיה התובע הכללי של דקוטה הצפונית. אסלה גרונה מת ב-4 במאי 1922 בלאקוטה שבדקוטה הצפונית.
הערות שוליים

↑  אסלה גרונה, באתר המדריך הביוגרפי של הקונגרס של ארצות הברית (באנגלית)
↑  תנועה שקראה לחיזוק הצבא והצי האמריקאי ולהכנת המדינה למקרה של מעורבות במלחמה.
| --- | --- |
בקרת זהויות :  ISNI: 0000 0000 2725 2671  LCCN: n88218600  SNAC: w6gb3j3q  US Congress: G000491  VIAF: 55712947   WorldCat (עם VIAF): 55712947
סקייפ

| --- | --- |

 מפתח:  מיקרוסופט
 מחזור חיים:  29 באוגוסט 2003 – 5 במאי 2025 (21 שנים)
 גרסה אחרונה:  8.109.0.209 (28 בנובמבר 2023) 
 מערכת הפעלה:  חלונות, OS X, לינוקס, אנדרואיד, iOS, Windows Phone, בלקברי, Nokia X, Fire OS, Xbox One, פלייסטיישן, PlayStation Vita Viera Smart TV
 נכתבה בשפות:  Delphi, C and C++
 סוג רישיון:  פְרִימְיוּם
 קטגוריה:  מסרים מיידיים, ענן   VOIP,  שיחות וידאו
 www.skype.com
 
סקייפ (באנגלית: Skype) היא תוכנת טלפוניה (Voice Over IP) המבוססת (כיום) על תשתית-ענן ומסרים מיידיים. משתמשי סקייפ יכולים לנהל ביניהם שיחות בחינם, להתקשר למספרי טלפון רגילים עבור תשלום (SkypeOut), לקבל שיחות ממספרי טלפון רגילים (SkypeIn) ולקבל הודעות דואר קולי. התוכנה הורדה למעלה מ-500 מיליון פעמים, בתחילת 2023 היו לה 330 מיליון מנויים חודשיים פעילים.
המיזם הוקם בשנת 2003 על ידי איש העסקים השוודי ניקלס זנסטרום וינוס פריס הדני. התוכנה נכתבה על ידי אותו צוות המתכנתים מאסטוניה, שיחד עם זנסטרום ופריס יצר את תוכנת שיתוף הקבצים קאזה. בשנת 2011 נרכשה החברה על ידי מיקרוסופט, אך החל מ-2017 התמקדה מיקרוסופט בשירות מתחרה, Microsoft Teams. בפברואר 2025 הודיעה מיקרוסופט שהחברה והאפליקציה ייסגרו במאי באותה השנה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-23 באפריל 2003 - שמות המתחם skype.com ו-skype.net נרשמו. ב-29 באוגוסט 2003 - גרסת הבטא הראשונה של סקייפ משוחררת לציבור. ב-27 ביולי 2004 סקייפ יצאה בגרסה 1.0 למערכת ההפעלה "חלונות".[דרוש מקור]
ב-12 בספטמבר 2005 רכשה חברת eBay את סקייפ תמורת 2.6 מיליארד דולר. באוקטובר 2007, כשנתיים לאחר הרכישה, חברת eBay הודיעה שהתוכנה לא עמדה בציפיות ולא הניבה את הרווחים הנדרשים, והודיעה על הפחתה של 1.4 מיליארד דולר. המנכ"ל זנסטרום הודיע על פרישתו.
בנובמבר 2009 חזרה החברה לבעלותם של מייסדי סקייפ. מייסדיה הגיעו להסכם פשרה עם חברת eBay שבו ירכשו 70 אחוזים ממניות החברה תמורת כ-1.9 מיליארד דולר.
ב-10 במאי 2011 הודיעה חברת מיקרוסופט כי היא רוכשת את סקייפ תמורת 8.5 מיליארד דולר.
ב-13 באוקטובר 2011 חברת מיקרוסופט רכשה את סקייפ וכל הטכנולוגיות הקשורות אליה בסכום של 8.5 מיליארד דולר, החברה מתייחסת לסקייפ כמוצר שלה. כך, בסופו של דבר, יצאה חברת eBay מורווחת מרכישת סקייפ. באפריל 2013 מיקרוסופט שילבו את שירות המסנג'ר עם סקייפ (למעט בסין).[דרוש מקור]
בנובמבר 2017 רכשה מיקרוסופט את הסטארט-אפ "Swing Technologies" לצורך שיפור אפליקציית המסרים שלה.[דרוש מקור]
בין 2017 ו־2020 סקייפ שיתפה פעולה עם PayPal לספק שירות העברת כספים דרך האפליקציה.
ב-28 בפברואר 2025 הודיעה חברת מיקרסופט שבחודש מאי 2025 יסגרו את סקייפ.
התוכנה > תכונות

השירות הבסיסי של התוכנה הוא שיחות קוליות והתכתבות טקסטואלית בצ'אט ממחשב למחשב בחינם. התוכנה תומכת בוועידות טקסט של עד 5 משתמשים.
ניתן להעביר את רשימת אנשי הקשר למשתמש אחר, או לייבא אנשי קשר מרשימות פנימיות במחשב כמו רשימת אנשי הקשר של תוכנות דואר אלקטרוני שונות.
בנוסף, התוכנה מאפשרת שיתוף מסך בין משתמשים.
התוכנה > טכנולוגיה

כל משתמש Skype יכול להריץ תוכנת סקייפ על המחשב או להתחבר ישירות דרך אתר האינטרנט. תוכנה זו היא חינמית וניתנת להורדה מאתר החברה. הקוד והפרוטוקול של Skype סגורים.
ההבדל המרכזי בין Skype לבין תוכנות VoIP אחרות הוא שהיא פועלת במבנה של עמית לעמית (P2P) ולא בצורה של שרת-לקוח.
ספריית המשתמשים של Skype מבוזרת ומופצת בין הצמתים ברשת; כלומר, שהרשת יכולה לגדול בקלות להיקפים גדולים, ללא תשתית מרכזית מסובכת ומרוכזת.
Skype גם מסוגלת לנתב שיחות דרך משתמשים אחרים; דבר המאפשר לה לחצות חומות אש, בניגוד לרוב תוכנות השיחות ברשת (VoIP;. בעיקר אלו המבוססות על פרוטוקול SIP.[דרוש מקור]
הבחירה של המשתמשים שינתבו את השיחה היא אוטומטית לגמרי.[דרושה הבהרה]
במרץ 2017 עברה סקייפ להשתמש באופן רשמי בטכנולוגיית ענן (מבוססת Azure של מיקרוסופט), ולא בטכנולוגיית P2P המיושנת (כאשר במקביל, גרסאות קודמות יותר הפסיקו להיתמך). העברת התוכנה לטכנולוגיה החדשה לקחה מספר שנים. וממשק משתמש הפך להיות אחיד וזהה בכל ההתקנים.
התוכנה > אבטחה

הצפנה של 256 ביט מצפינה כל שיחת סקייפ – קולית, וידאו או שיחת טקסט. סקייפ משתמשת במפתחות של 1536 עד 2048 ביט RSA כדי לתווך בין מפתחות AES סימטריים. כאשר המשתמשים נכנסים לתוכנה, השרת מאשר את המפתחות הפומביים שלהם.
ב-11 בינואר 2018 הוסיפה החברה תכונה המאפשרת ביצוע שיחות פרטיות מוצפנות מקצה לקצה.
התוכנה > אבטחה > בעיות אבטחה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
Skype יודעת לפתוח מספר פורטים במחשב של המשתמש ובצורה ישירה לגרום לכך שחומת האש של חלונות תאשר לה לפעול (ראו: API). יכולת זו תומכת בתכונות שעלולות לאפשר לוירוס לחדור לתוכנה. הווירוס עלול לגרום לאי נוחות לאנשי הקשר של המשתמש, או, אם המשתמש שתוכנתו נגועה בווירוס מנוי לשירות SkypeOut אף לאפשר הטרדה של מספרי טלפון רגילים.
שלא כמו בהודעות מידיות או בדואר אלקטרוני, סקייפ מאפשר לבצע פעולות של לקוח-שרת, כך שאין שומרים, דבר המאפשר התפתחות של וירוסים רבי משתמשים המנצלים חולשות קטנות בקוד תוך דקות מעטות.
חולשה אחרת מגיעה מטבען של תוכנות עמית-לעמית (P2P) – עמוד השדרה של הקשרים מגיע ממחשבים אשר מחוברים הכי הרבה והכי לא מאובטחים. בכל זמן נתון יש אלפי מחשבים כאלו. תוקף יסודי יכול לבנות רשימה של המחשבים הללו על ידי שיגור התקפת DDOS כנגדם, דבר העלול להפיל את כל הרשת. הרשת תטען שהיא בסידור-עצמי על ידי Skype וה-DDOS לא תצליח לעבוד כאשר המחשבים החדשים ייקחו את מקומם של הישנים שהותקפו.
במאי 2012 נחשפה פרצת אבטחה חמורה בסקייפ אשר מאפשרת לעקוב אחרי כתובות IP של כל משתמשי סקייפ בחשאי. נכון לשנת 2018 הפרצה עדיין קיימת. מומחי אבטחה מעריכים כי סקייפ הייתה מודעת לכך עוד משנת 2010.[דרוש מקור]
תוכנות חלופיות לסקייפ

ארגון בשם Electronic Frontier Foundation, שהוא ארגון ללא מטרת רווח הפועל בתחום דיני האינטרנט להגנת רווחת הפרט, מביא רשימה של תוכנות פתוחות הנותנות פחות או יותר אותן אפשרויות; בין השאר, ניתן למנות בהן את Ekiga,‏ Viber,‏ Twinkle,‏ Coccinella,‏ QuteCom,‏ SIP-Communicator ואת ספיקו הישראלית.
הערות שוליים

↑  Skype downloaded more than 500 million times, אתר Software Business (פינלנד), 12 במרץ 2007 (עותק שמור של הדף מתוך ארכיון האינטרנט)
↑  Skype Users: How Many People Use Skype in 2023? - EarthWeb (באנגלית)
↑  Skype - A Baltic Success Story - כתבה על חברת סקייפ באתר של קבוצת הבנקאות Credit Suisse
↑  Tom Warren, Microsoft is shutting down Skype in favor of Teams, The Verge, February 28, 2025
↑  ריצ'רד ווטרס, ‏eBay מוחקת חצי מהשקעתה בסקייפ, 1.43 מיליארד דולר; זנסטרום פרש, באתר גלובס, 2 באוקטובר 2007
↑  אהוד קינן, הושגה פשרה בין מייסדי Skype ל-eBay, באתר ynet, 6 בנובמבר 2009
↑  אהוד קינן, מיקרוסופט קונה את סקייפ ב-8.5 מיליארד דולר, באתר ynet, 10 במאי 2011
↑  כיצד אוכל לשלם באמצעות PayPal? | תמיכה של סקייפ, באתר support.skype.com
↑  Rich Woods, Exclusive: Microsoft is finally shutting down Skype in May, XDA, ‏2025-02-28 (באנגלית)
↑  סקייפ - הסוף: לאחר 23 שנה - מיקרוסופט תסגור את היישומון, באתר i24NEWS, ‏28 בפברואר 2025
↑  המכשיר אינו נתמך, באתר www.skype.com
↑  (אנגלית) דה וול סטריט
↑  Category/Business/telephony - Free Software Directory
| תוכנות מסרים מיידיים |
| --- | --- | --- |
| פעילות | ICQ • Pidgin • Trillian • Viber • וואטסאפ • Google Chat • מירנדה IM • סקייפ • הודעות (iOS) • טלגרם • Facebook Messenger •  WeChat • fring • סנאפצ'ט • Tango • LINE‏ • Kik Messenger • סיגנל |  |
| אחרות | Google Hangouts • אודיגו • Windows Live Messenger • גוגל טוק • Google Allo |  |
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |

| --- | --- |
בקרת זהויות :  NLI: 987007372061705171  NKC: ph325827
כלודיו

| --- | --- |

 לידה:  393
 פטירה:  448 (בגיל 55 בערך) 
 
כלודיו (Chlodio; בערך 392–448 לספירה) היה מלך הפרנקים הסאלים מתחילתה של השושלת המרובינגית.
הוא נודע כמלך ארוך שיער (כמו כל מלכי שושלת זו) והתגורר בטוקסנדריה בטירה של דואיסבורג. ב-414 הפך למלך תרואן (כיום בחבל נור-פה דה קאלה שבצפון צרפת).
ב-428 גילה כי עריה של גאליה בלגיקה היו מחוסרות הגנה. פלביוס אאטיוס, ששימש כמגיסטר מיליטום של רומא בגאליה, נאלץ לשלוח את חייליו כדי ללחום בוויזיגותים, ולכן הצליחו כלודיו ואנשיו להביס כוח רומאי ליד קמברה ולהתיישב בצפון גאליה. אף על פי שהותקף על ידי פלביוס אאטיוס ב-431, הצליח כלודיו להרחיב את כיבושיו דרומה עד נהר הסום.
ב-432 הוא לכד את טורנה וכבש את קמברה על כל סביבותיה. למעשה, מטרתו הייתה ליצור ממלכה שתשתרע מן הריין עד הים הצפוני, כולל אזורי נהר הסום ונהר המז. פלביוס אאטיוס נאלץ לחתום על הסכם פוידרטוס עם כלודיו - הסכם שלפיו הפכו הפרנקים הסאלים לחיילי האימפריה הרומית והורשו להתיישב על קרקע רומית, מה שהביא בעקבותיו להקמת האימפריה הפרנקית מייסודו של כלוביס הראשון.
אין אנו יודעים מי היו ילדיו של כלודיו, אולם ישנה אגדה על אודותיו, או ליתר דיוק, על אודות המלך מרובך. ההיסטוריון הבלגי גודפרואה קורט בן המאה התשע עשרה סיכם את מה שנכתב בכרוניקה של פרדגריוס מן המאה ה-7 במילים הבאות: "יום אחד כאשר המלכה, אשת המלך כלודיו, יצאה לרחוץ בים, אל מסוים קרב אליה - זיווג שממנו נולד הגיבור מרובך שעל שמו קרויה השושלת המרובינגית." מדברים אלה משתמע כי אשתו של כלודיו הייתה אמו של מרובך.
ז'אן איטאר

| --- | --- |

 לידה:  24 באפריל 1774 בפסקה זו רשומה אחת נוספת שטרם תורגמה, צרפת 
 פטירה:  5 ביולי 1838 (בגיל 64) פאסי, צרפת 
 שם לידה:  Jean-Marc Gaspard Itard 
 ענף מדעי:  חינוך מיוחד 
 מקום קבורה:  בית הקברות מונפרנאס 
 מוסדות:  המכון הלאומי לנוער חירש 
 
ז'אן מרק גספר איטאר (בצרפתית: Jean Marc Gaspard Itard; ‏24 באפריל 1774 - 5 ביולי 1838) היה רופא יהודי צרפתי.
ביוגרפיה

נולד באלפים של פרובאנס עילית, בהיותו מחוסר השכלה אקדמית נאלץ להתגייס לצבא הצרפתי במהלך המהפכה הצרפתית כשהוא מציג את עצמו כרופא, הוא הצליח בעבודתו כעוזר לרופא בבתי החולים הצבאיים וב-1796 מונה בשל ניסיונו כמנתח בבית חולים צבאי הממוקם דרומית לפריז. בשנת 1799 התמנה כרופא המוסד הקיסרי לחירשים-אילמים, שם נחל הצלחה וגם כיהן בו עד סוף ימיו.
הוא קנה את פרסומו כשהצליח להקנות יכולות חושיות ובהמשך גם קריאה וכתיבה ויכולת התבטאות והבעה בכתב לוויקטור מאוורון, שנחשב עד אז ל"ילד פרא" חסר תקנה. על אף שהטיפול המלא בוויקטור נכשל בשל ניוון של אברי השמיעה והדיבור שלו, גרם שיקומו החלקי להנחת היסוד לפדגוגיה של הילד החריג, שפותחה בעתיד על יסוד שיטותיו של איטאר בידי חוקרים נודעים אחרים כמו מריה מונטסורי (שיטת מונטסורי). כישלונו בטיפול בילד הפרא גרם לו לדיכאון עמוק, והוא הגדיר זאת עד סוף ימיו ככישלונו האישי.
ג'וזפה פיאצי

| --- | --- |

 לידה:  16 ביולי 1746 Ponte in Valtellina, הרפובליקה של ונציה 
 פטירה:  22 ביולי 1826 (בגיל 80) נאפולי, ממלכת נאפולי 
 שם לידה:  Gioacchino Giuseppe Maria Ubaldo Nicolò Piazzi 
 ענף מדעי:  מתמטיקה, אסטרונומיה
 מקום מגורים:  איטליה
 מקום קבורה:  San Domenico, Palermo 
 מוסדות:  אוניברסיטת פלרמו (1781–1817)  כנסיית סנט' אנראה דלה ואלה (1779–1781)  אוניברסיטת מלטה (1770–1773)  Astronomical observatory of Palermo (1790–1817)  Astronomical Observatory of Capodimonte (1817–1824) 
 פרסים והוקרה:  פרס לאלנד (1814)  פרס לאלנד (1804)  עמית החברה המלכותית (1804) 
 תרומות עיקריות
 גילויו את קרס והקמת מצפה הכוכבים בפלרמו
 
ג'וזפה פיאצי (באיטלקית: Giuseppe Piazzi;‏ 7 ביולי 1746 – 22 ביולי 1826) היה מתמטיקאי ואסטרונום איטלקי. היה חבר במסדר התיאטינים, מסדר דתי של הכנסייה הקתולית. ידוע בעיקר בשל גילויו את קרס (שמעמדו השתנה עם הזמן בין כוכב לכת לאסטרואיד ולכוכב לכת ננסי, היחיד בחגורת האסטרואידים) ובשל מצפה הכוכבים שהקים בפלרמו.
ביוגרפיה

אין תיעוד אודות השכלתו של פיאצי באסטרונומיה או בפיזיקה, אף לא בכתובים הישנים ביותר שבנמצא. עם זאת, סביר להניח שלמד אסטרונומיה בטורינו, אולי אצל האסטרונום האיטלקי וחבר החברה המלכותית של לונדון ג'ובאני בטיסטה בקאריה. את השכלתו במתמטיקה למד בהדרכתו של המתמטיקאי פרנסואה ז'אקייה בזמן שגר עם חברי מסדרו בכנסיית אנדראה דלה ואללה. ביולי 1770 התמנה לראש המחלקה למתמטיקה באוניברסיטת מלטה. בדצמבר 1773 החל ללמד מתמטיקה ופילוסופיה בקולג'ו דיי נובילי  עד תחילת 1779. לאחר שהויות קצרות בקרמונה וברומא, במרץ 1781 החל ללמד מתמטיקה באוניברסיטת פלרמו. ב-19 בינואר החליף תפקיד והתמנה לפרופסור לאסטרונומיה. החל מ-13 במרץ בשנת 1787 ועד לסוף 1789 השתלם בלונדון ובפריז באסטרונומיה מעשית ועסק בהבאת כלי תצפית לפלרמו, שם הוקם בשנת 1790 מצפה כוכבים שעל מייסדיו נמנה פיאצי. בתקופה זו הכיר פיאצי אסטרונומים רבים אנגליה ומצרפת ורכש מעגל אלטזימוטלי  מג'ס רמסדן, מגדולי אמני הציוד האסטרונומי בתקופתו. בשנת 1871 מינה אותו המלך פרדיננד השני מלך הסיציליות  למנהל הכללי של המצפים בנאפולי ובסיציליה והורה לו לטפל בסיום הקמתו של מצפה הכוכבים בנאפולי.
עבודותיו כאסטרונום

פיאצי פיקח על כתיבת קטלוג הכוכבים של פלרמו שהכיל, בסופו של דבר, 7,646 ערכים והיה ידוע בדיוקו הרב. העבודה החלה בשנת 1789 והסתיימה בשנת 1803 עם פרסום הקטלוג. במהלך הכנת הקטלוג, סרקו פיאצי ועמיתיו לעבודה את השמיים בשיטתיות.
במהלך תקופה זו, ב-1 בינואר בשנת 1801, גילה פיאצי גוף שמימי הנע על רקע כוכבי השמיים. בתחילה נראה היה לו ששם לב לכוכב שבת בו טרם הבחין, אך מששם לב כי הוא נע לאורך זמן, הגיע למסקנה כי ככל הנראה מדובר בכוכב לכת, אותו כינה "כוכב הלכת החדש". פיאצי כתב על כך את הדברים הבאים:
היה זה אור חיוור במעט בעל גוון הדומה לזה של צדק, דומה לשאר האורות בעלי הבהירות הקרובה לשמונה. לפיכך, בתחילה לא היה לי ספק כי מדובר בעוד כוכב שבת. בערב העוקב, חזרתי על תצפיתי וקיבלתי תוצאות השונות מאלו של הערב הקודם, כך שהתחלתי לפקפק בדיוקן של תוצאותיי, אך לאחר מכן התחלתי להשתכנע כי אולי מדובר בכוכב לכת. בערב השלישי ההשערה התחילה להפוך לביטחון בתגליתי החדשה: אין מדובר בכוכב שבת. בכל זאת, לפני שפירסמתי את תוצאותיי חיכיתי לערב נוסף, הרביעי במספר, בו היה לי העונג לראותו ממשיך לנוע באותו הקצב כמו בימים הקודמים.
אף על פי שפיאצי היה סבור כי מדובר בכוכב לכת, העדיף לנקוט בשמרנות ולפרסם את תגליתו כשביט. על כך כתב לאסטרונום ברנבה אוריאני ממילאן:
פרסמתי את כוכב הלכת הזה כשביט, אך כיוון שהוא איננו מאופיין בערפול וכיוון שתנועתו הייתה יחסית איטית ואחידה, הגעתי למסקנה כי ייתכן שמדובר בדבר טוב יותר אף משביט. עם זאת, נשמרתי שלא לתת לחשש זה פומבי.
מעט אחרי תקופת הגילוי, הפך המעקב אחרי גרם השמיים לבעייתי, כיוון ששעות הופעתו הקשו על חיזויו עקב אור השמש החזק. עקב קושי זה, פנה פיאצי אל המתמטיקאי קרל פרידריך גאוס וביקש את עזרתו בהסקת נתונים מתוך תצפיותיו. בניסיונו לטפל בסוגיה זו, פיתח גאוס את שיטת הריבועים הפחותים, בעזרתה נחזה מסלולו של גרם השמיים ונקבע כי זהו אכן כוכב לכת קטן. באופן מקרי, תאם מיקומו את חוק טיטיוס-בודה.
פיאצי קרא לכוכב הלכת החדש "קרס פרדיננדה" על שם קרס, אלת התבואה המיתולוגית ועל שם פרדיננד מלך איטליה. בחלוף הזמן, נשמטה התוספת "פרדיננדה" משום שמחוץ לאיטליה נהגו שלא להוסיף את שמו של המלך לכוכב. כיום, ידוע שקרס הוא הגוף הגדול ביותר בחגורת האסטרואידים וכוכב הלכת הננסי היחיד בה.
בעקבות ההצלחה שנחל בגילוי קרס ובמסגרת עבודתו על הקטלוג, החל לחקור את תנועתם העצמית של כוכבים במטרה למצוא כאלו המתאימים לחישובי פרלקסה. פיאצי היה הראשון לשים לב כי תנועתו של הכוכב 61 בברבור מהירה למדי ועל סמך הצעתו חישב לימים פרידריך בסל את המרחק אליו על ידי פרלקסה. עקב כך, נקרא לעיתים הכוכב "הכוכב המעופף של פיאצי".
הערות שוליים

↑  שביטים נוטים להראות ככתמים לא אחידים של אור, החזקים יותר במרכזם מאשר בשוליהם.
| --- | --- |
בקרת זהויות :  BnF: cb12920801z (data)  GND: 117685798  ICCU: TO0V281080  ISNI: 0000 0000 6143 9974  LCCN: n87803467  NLG: 250052  NTA: 306264242  RERO: 02-A022868742  SNAC: w6j983hw  SUDOC: 07610222X  VcBA: 495/96996  VIAF: 69059990   WorldCat (עם VIAF): 69059990
דלפים מוריירה

דלפים מוריירה דה קוסטה ריביירו (בפורטוגזית: Delfim Moreira da Costa Ribeiro; ‏7 בנובמבר 1868 - 1 ביולי 1920) היה עורך דין ופוליטיקאי ברזילאי, אשר כהן כנשיא ברזיל בין השנים 1918 ו-1919. מוריירה נבחר לסגנו של רודריגס אלווס אשר נבחר לכהונה שנייה כנשיא בשנת 1918 אך נפטר לפני שהחליף את קודמו בתפקיד, ונססלאו בראז. על כן מוריירה ירש אותו בתור נשיא אך מכיוון שלא נבחר ישירות הוא כיהן בתפקיד עד לבחירות חדשות שנקבעו בידי ממשלו להתקיים בשנה שלאחר מכן.
ביוגרפיה

מוריירה נולד בעיר קריסטינה, מחוז מינאס ז'ראיס, האימפריה הברזילאית, בשנת 1868 למשפחת אוליגרכים מקומית. הוריו היו אנטוניו מוריירה דה קוסטה ומריה קנדידה ריביירו. הוא סיים את לימודי המשפטים שלו באוניברסיטת סאו פאולו בשנת 1890 והחל בקריירה פוליטית ברפובליקה הברזילאית הראשונה מטעם המפלגה הרפובליקנית של מינאס ז'ראיס. בין השנים 1894–1902 כיהן בתפקיד מזכיר המדינה. בין 1902 ל-1906 היה מזכיר הפנים של מדינת מינאס ז'ראיס ובהמשך כיהן בתור המזכיר הפדרלי במינאס ז'ראיס בין 1909–1911. בין השנים 1914 ו-1918 היה נשיא מדינת מינאס ז'ראיס (תפקיד שהומר מאוחר יותר למושל). בשנותיו בתפקיד ומאוחר יותר היה הפיתוח הכלכלי של מינאס ז'ראיס וברזיל כולה בראש סדר העדיפויות שהנהיג במסגרת מדיניותו.
למוריירה הייתה השפעה פוליטית נרחבת בתקופתו בתור נשיא מדינת מינאס ז'ראיס והיה בעל תפקיד מכריע ביחד עם הנשיא ונססלאו בראז (אשר היה חבר הקונגרס הלאומי של ברזיל מטעם המפלגה הרפובליקנית של מינאס ז'ראיס גם כן) בהכרזת מלחמה על הקיסרות הגרמנית בשנת 1917 שעירבה את ברזיל בתוך מלחמת העולם הראשונה בעיקר מתוך צרכים כלכליים. מוריירה נבחר לתפקיד סגן נשיא ברזיל בשנת 1918 והתמנה לנשיא ברזיל בעקבות מותו, טרם עלה לשלטון, של הנשיא הנבחר רודריגס אלווס אשר חלה במגפת השפעת הספרדית.
הממשל הברזילאי הונהג בידי בריתות פוליטיות בין מפלגות מינאס ז'ראיס וסאו פאולו אשר שלטו בייצור הקפה והחלב הלאומי ומכאן בכלכלה הלאומית (סאו פאולו הייתה מייצרת הקפה המרכזית ומינאס ז'ראיס מייצרת החלב המרכזית), מה שהוביל לכינוי הרפובליקה בשם "רפובליקת הקפה בחלב". באותה העת חוקת ברזיל איפשרה לסגן הנשיא לרשת את תפקיד הנשיא באופן קבוע רק לאחר שנתיים של הנשיא הנבחר בשלטון. לכן, מוריירה כיהן כנשיא רק עד הבחירות, שנקבעו להתקיים מספר חודשים לאחר שעלה לנשיאות. הוא העביר את התפקיד לנשיא הנבחר, אפיטסיו פסואה, ב-28 ביולי 1919, ואז חזר לתפקידו כסגן נשיא ברזיל.
בקדנציה הקצרה שלו כנשיא, התמודד מוריירה עם אי שקט חברתי, שכלל מספר שביתות כלליות. הוא הורה בצו נשיאותי על שליחת הכוחות המזוינים של ברזיל להפיל מרד עממי של חקלאים במדינת גויאס. במהלך שלטונו סבל מוריירה ממחלה אשר פגעה ביכולתו להתרכז ולהתמקד. רוב ההחלטות התקבלו למעשה על ידי השר אפרניו דה מלו פרנקו, השר לתנועה ותשתיות ציבוריות. ב-13 במאי 1919, לאחר מערכת בחירות מול המועמד האזרחי רוי ברבוסה, נבחר אפיטסיו פסואה לנשיא הרפובליקה החדש, ודלפים מוריירה העביר אותו לתפקיד הנשיא, בעוד הוא עצמו חזר לתפקיד סגן הנשיא.
מאוחר יותר, המחלה הכריחה אותו להשתקע בעיירה סנטה ריטה דו ספוקאי שבמינאס ז'ראיס בעודו בתפקיד רשמי, ושם הלך לעולמו ב-1 ביולי 1920, טרם השלים את הקדנציה שלו כסגן נשיא. ימיו הקצרים בתור נשיא השפיעו לרעה על יציבותה השלטונית של הרפובליקה ותהליכים חברתיים שהונהגו בהמשך בידי יורשו, אפיטסיו פסואה, היו בעלי חשיבות מרכזית בנפילתה הסופית של הממשלה הרפובליקנית לקראת מהפכת 1930 שהחלה את שלטונו הדיקטטורי של ז'טוליו ורגאס. העיר דלפים מוריירו בדרום מדינת מינאס ז'ראיס (לגבולה עם מדינת סאו פאולו) קרויה לזכרו של הנשיא לשעבר.